stanford-oval/wikipedia huggingface dataset:
วงศ์ปลาไหลเผือก
สกุล

| 0 | 1 | 2 |
| --- | --- | --- |
|  Ailanthus Desf.  Amaroria A.Gray  Brucea J.F.Mill.  Castela Turpin  Eurycoma Jack  Gymnostemon Aubrév. & Pellegr.  Hannoa Planch. |  Iridosma Aubrév. & Pellegr.  Laumoniera Noot.  Leitneria Chapm.  Nothospondias Engl.  Odyendea Pierre ex Engl.  Perriera Courchet  Picrasma Blume |  Picrolemma Hook.f.  Pierreodendron Engl.  Quassia L.  Samadera Gaertn.  Simaba Aubl.  Simarouba Aubl.  Soulamea Lam. |
สกุล > สกุลที่ตัดออก

| --- | --- |
 Allantospermum Forman → Ixonanthaceae  Alvaradoa Liebm. → Picramniaceae  Desbordesia Pierre ex Tiegh. → Irvingiaceae  Harrisonia R.Br. ex A.Juss. → Rutaceae  Irvingia Hook.f. → Irvingiaceae:  Kirkia Oliv. → Kirkiaceae  Klainedoxa Pierre ex Engl. → Irvingiaceae  Picramnia Sw. → Picramniaceae  Pleiokirkia Capuron → Kirkiaceae  Recchia Sessé & Moc. ex DC. → Surianaceae
วอลเลย์บอลในกีฬามหาวิทยาลัยโลกฤดูร้อน 1983

วอลเลย์บอลในกีฬามหาวิทยาลัยโลกฤดูร้อน 1983 จัดขึ้นที่เมืองเอดมันตัน, รัฐแอลเบอร์ตา, ประเทศแคนาดา
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  คิวบา |  แคนาดา |  อิตาลี |
| วอลเลย์บอลหญิง |  บราซิล |  จีน |  ญี่ปุ่น |
วอลเลย์บอลในกีฬามหาวิทยาลัยโลกฤดูร้อน 1973

วอลเลย์บอลในกีฬามหาวิทยาลัยโลกฤดูร้อน 1973 จัดขึ้นที่กรุงมอสโก, สหภาพโซเวียต
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  สหภาพโซเวียต |  คิวบา |  เกาหลีใต้ |
| วอลเลย์บอลหญิง |  สหภาพโซเวียต |  บัลแกเรีย |  บราซิล |
สกุลช้างสารภี

| สกุลช้างสารภี |
| --- | --- |

Acampe rigida

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Vandeae
เผ่าย่อย:: Aeridinae
Alliance:: Trichoglottis
สกุล:: Acampe Lindl.

สปีชีส์
 Acampe carinata  Acampe cephalotes  Acampe joiceyana  Acampe ochracea  Acampe pachyglossa  Acampe praemorsa  Acampe rigida
สกุลช้างสารภี หรือ Acampe เป็นสกุลของกล้วยไม้ที่กระจายพันธุ์ระหว่างแอฟริกาจนถึงอินเดีย จีน มาเลเซีย  อินโดนีเซีย นิวกินี และฟิลิปปินส์ ชื่อสกุล Acampe ได้มาจากภาษากรีก akampas, หมายถึง แข็งแรง หมายถึงดอกแข็ง ขนาดเล็ก
ลิลิตนิทราชาคริต

| ลิลิตนิทราชาคริต |
| --- | --- |
ชื่ออื่น: นิทราชาคริต
กวี: รัชกาลที่ 5
ประเภท: นิทาน
คำประพันธ์: ลิลิตสุภาพ
ความยาว: 991 บท
ยุค: รัตนโกสินทร์
ปีที่แต่ง: พ.ศ. 2422
 ส่วนหนึ่งของสารานุกรมวรรณศิลป์
ลิลิตนิทราชาคริต  เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว ที่ทรงพระราชนิพนธ์ขึ้นในปี พ.ศ. 2422 มีลักษณะการประพันธ์ประเภทลิลิตสุภาพ (ร่ายสลับโคลง) จำนวน 991 บท
ที่มาการประพันธ์

พระบาทสมเด็จพระจุลจอมเกล้าเจ้าอยู่หัวทรงเป็นผู้แรกที่นำนิทาน อาหรับราตรี (The Thousand and One Nights หรือ The Arabian Night's Entertainments) มาพระราชนิพนธ์เป็นภาษาไทย 
โดยทรงเก็บความจากเรื่อง "Sleeper Awaken" ซึ่งเป็นนิทานย่อยเรื่องหนึ่งในจำนวน 1001 เรื่องในอาหรับราตรี มาเรียบเรียงใหม่ แล้วทรงพระกรุณาโปรดเกล้าฯ ให้กรมหลวงพิชิตปรีชากร ตรวจแก้ไขถ้อยคำ 
จากนั้นโปรดเกล้าฯ ให้พระยาศรีสุนทรโวหาร (น้อย อาจารยางกูร) ตรวจทาน และจัดพิมพ์เพื่อพระราชทานแก่พระบรมวงศานุวงศ์ เนื่องในโอกาสวันขึ้นปีใหม่ พระองค์ทรงพระราชนิพนธ์เรื่องจบโดยใช้เวลาเพียง 29 วันเพื่อให้ทันต่อโอกาสดังกล่าว
พระบาทสมเด็จพระจุลจอมเกล้าเจ้าอยู่หัว ทรงแปลชื่อเรื่องว่า นิทราชาคริต มีความหมายว่า การหลับและการตื่น หรือหลับ ๆ ตื่น ๆ ตามแบบพฤติกรรมของตัวละครในเรื่อง
เนื้อเรื่องย่อ

เป็นนิทานเรื่องหนึ่งที่นางเซหะระซัดเล่าถวายพระราชา โดยเล่าว่า พระเจ้ากาหลิบพระองค์หนึ่งพระนามว่า พระเจ้าฮารูนอาลราษจิตเสวยราชสมบัติ ณ กรุงแบกแดด พระองค์ทรงปลอมเป็นพ่อค้า เที่ยวสัญจรไปตามเมืองต่าง ๆ อยู่เนืองนิตย์ ประชาชนจึงอยู่เย็นเป็นสุขเรื่อยมา มีทายาทของนายพาณิชผู้มั่งมีคนหนึ่งชื่อ อาบูหะซัน เมื่อบิดาสิ้นชีพแล้ว เขาจึงแบ่งทรัพย์สมบัติออกเป็น 2 ส่วน ส่วนหนึ่งซื้อที่ดินเรือกสวนไร่นาและตึกรามบ้านช่องไว้ให้คนเช่า อีกส่วนหนึ่งเก็บไว้เพื่อการสำราญเลี้ยงเพื่อนฝูงและนารีโดยไม่คิดทำการค้าขายอีกต่อไป อาบูประพฤติเช่นนี้เป็นเวลา 1 ปี เงินทองก็หมดสิ้นไป จึงเที่ยวยืมเงินเพื่อนฝูง แต่กลับต้องผิดหวังเมื่อเพื่อนฝูงหลบหน้า และพากันรังเกียจ เขาจึงพากเพียรเก็บออมเงินทองเพื่อค้าขายใหม่ ในไม่ช้าเขาก็กลับมามั่งคั่งตามเดิม เขาได้ตั้งสัตย์ไว้ในใจว่าจะไม่คบเพื่อนฝูงในเมืองแบกแดดอีกเป็นอันขาดและจะคบแต่เพื่อนต่างเมืองเท่านั้น เพียงคืนเดียว เมื่อพบปะกันอีกก็จะทำเป็นไม่รู้จัก วันหนึ่งพระเจ้าฮารูนอาลราษจิต ปลอมพระองค์เป็นพ่อค้ามาเมืองมุศสุล มีทาสผิวดำมาด้วยคนหนึ่ง เมื่อเสด็จมาถึงบ้านอาบูจึงได้รับเชิญให้เข้าไปในบ้านของตน และบอกว่าจะต้อนรับเพียงคืนเดียว พระเจ้ากาหลิบเห็นแปลกก็รับเชิญ ขณะบริโภคอาหารและดื่มสุราอย่างสนุกสนานนั้น พระเจ้ากาหลิบพยายามลวงถามถึงชีวิตอาบู และความเป็นไปของคนในแบกแดด อาบูก็เล่าความจริงถึงอีแมนซึ่งเป็นอาจารย์และศิษย์ทั้งสี่ว่าประพฤติตนชั่วช้าและเล่าต่ออีกว่า หากเขาเป็นพระเจ้ากาหลิบจะจับอีแมนกับศิษย์มาเฆี่ยนประจานให้หลาบจำ ตกดึกพระเจ้ากาหลิบจึงโรยยาสลบให้อาบูดื่มเมื่ออาบูสิ้นสติจึงสั่งทาสให้แบกอาบูเข้าวังทันที
พระเจ้ากาหลิบจึงสั่งให้แต่งเครื่องทรงอาบูอย่างกษัตริย์ และกำชับขุนนางให้ปฏิบัติกับอาบูเหมือนปฏิบัติกับพระองค์ ครั้งรุ่งขึ้นอาบูตื่นจึงคิดว่าตนฝันไป แต่เหล่าสนมและอำมาตย์ต่างยืนยันว่าเขาคือกาหลิบจริง ๆ อาบูจึงเคลิ้มว่าตนเป็นกาหลิบจริงบ้าง เมื่อเสด็จออกว่าการ อาบูกาหลิบก็ตัดสินข้อราชการได้ถูกต้อง พร้อมสั่งพวกนครบาลไปจับตัวอีแมนและศิษย์ทั้งสี่มาลงโทษประจาน และสั่งให้นำทองคำพันลิ่มไปมอบให้นางจอบแก้วผู้เป็นมารดา ด้วยตกค่ำเมื่อเสวยพระกระยาหาร นางกำนัลนามว่าฟองไข่มุกลอบวางยาสลบลงในถ้วยสุรา เมื่ออาบูสิ้นสติแล้วพระเจ้ากาหลิบจึงรับสั่งให้เปลี่ยนชุด และให้ทาสดำแบกไปส่งบ้านเดิมของเขา อาบูตื่นขึ้นเวลาบ่าย ยังคงเพ้อพกถึงความสนุกสนานในวัง ครั้งมารดามาเตือนว่าตนเองคืออาบูก็กลับทุบตีมารดา ชาวบ้านจึงจับเขาไปส่งโรงพยาบาลโรคจิต อาบูถูกโบยตีสาหัสจึงมีสติเช่นเดิม
หลังจากนั้นอีกเดือนหนึ่งพระเจ้ากาหลิบจึงปลอมพระองค์มาหาอาบูใหม่ และทรงกระทำเช่นเดิมอีก ในครั้งนี้อาบูเกิดสนุกสนานจนลุกขึ้นมาเต้นรำกับสนมกำนัล พระเจ้ากาหลิบซึ่งแอบทอดพระเนตรอยู่สุดจะกลั้นได้พระสรวลลั่นออกมา เมื่ออาบูทราบว่ามิตรของตนคือ พระเจ้ากาหลิบ ก็เข้าไปขอพระราชทานอภัยโทษ กาหลิบจึงตั้งให้อาบูอยู่รับราชการในสำนักพร้อมทั้งพระราชทานนางนอซาตอลอัวดัดให้เป็นภรรยาของอาบูด้วย อาบูกับอัวดัดอยู่กินกันอย่างมีความสุข ทั้งสองใช้สอยเงินอย่างฟุ่มเฟือย ไม่นานเงินพระราชทานก็หมดลง อาบูจึงออกอุบายว่าตนจะไปทูลพระเจ้ากาหลิบว่านางอัวดัดตายเพื่อจะได้รับพระราชทานเงินปลงศพ ส่วนนางอัวดัดก็ให้ไปทูลพระนางโซบิเดว่าอาบูตายจะได้รับพระราชทานเงินเช่นกัน ในที่สุดพระเจ้ากาหลิบและพระนางโซบิเดจึงเสด็จมาที่เรือนอาบูทั้งสองจึงแกล้งทำเป็นตาย พระเจ้ากาหลิบตรัสว่าถ้าใครบอกว่าตายก่อนจะได้ทองพันลิ่ม พอสิ้นเสียงตรัสอาบูและอัวดัดก็ลุกขึ้นทั้งคู่ พร้อมกับทูลว่าตายก่อน สองกษัตริย์และคนทั้งหลายพากันขบขันครื้นเครงอาบูและอัวดัดได้รับอภัยโทษและได้รับทองอีกคนละพันลิ่ม
ตัวอย่าง

| 0 | 1 | 2 | 3 |
| --- | --- | --- | --- |
| * บารมีพระมากพ้น | รำพัน |  |  |
| พระพิทักษ์ยุติธรรม์ | ถ่องแท้ |  |  |
| บริสุทธิดุจดวงตะวัน | ส่องโลก ไซร้แฮ |  |  |
| ทวยราษฎร์รักบาทแม้ | ยิ่งด้วยบิตุรงค์ |  |   |
ดูเพิ่ม

ลิลิต
วัคซีนป้องกันไวรัสโรตา

| รายละเอียดวัคซีน |
| --- | --- |
โรคที่เป็นข้อบ่งชี้: rotavirus
ชนิด: Attenuated virus
ข้อมูลทางคลินิก
AHFS/Drugs.com: โมโนกราฟ
MedlinePlus: a607024
ข้อมูลทะเบียนยา:  EU EMA: by rotavirus 
ระดับความเสี่ยงต่อทารกในครรภ์:  US: C (ยังไม่ชี้ขาด)   
ช่องทางการรับยา: by mouth
รหัส ATC: J07BH02 (WHO) 
ตัวบ่งชี้
ChemSpider: none
  7Y (what is this?)  (verify)
 สารานุกรมเภสัชกรรม
วัคซีนป้องกันไวรัสโรตาเป็นวัคซีนที่ใช้เพื่อป้องกันการติดเชื้อไวรัสโรตา ไวสรัสเหล่านี้เป็นสาเหตุหลักของโรคอุจจาระร่วงขั้นรุนแรงในกลุ่มเด็กเล็ก วัคซีนนี้สามารถป้องกันโรคอุจจาระร่วงขั้นรุนแรงในประเทศที่กำลังพัฒนาได้ราว 15 ถึง 34% และในประเทศที่พัฒนาแล้ว 37 ถึง 96%  ดูเหมือนว่าวัคซีนนี้สามารถลดความเสี่ยงจากการเสียชีวิตอันเนื่องมาจากโรคอุจจาระร่วงในกลุ่มเด็กเล็กได้ อีกทั้งดูเหมือนว่าเด็กทารกที่มีภูมิคุ้มกันโรคนั้นสามารถลดอัตราการเกิดโรคในกลุ่มผู้สูงอายุและกลุ่มผู้ที่ไม่มีภูมิคุ้มกันโรคได้อีกด้วย
องค์การอนามัยโลก (WHO) ได้แนะนำให้บรรจุวัคซีนป้องกันโรตาไวรัสไว้ในวัคซีนมาตรฐาน โดยเฉพาะอย่างยิ่งในพื้นที่ที่พบโรคได้บ่อย ซึ่งควรทำร่วมกับโครงการส่งเสริมการให้บุตรดื่มนมแม่ การล้างมือ น้ำสะอาด และสุขอนามัยที่ดี วิธีการให้วัคซีนนี้คือให้ทางปากและต้องให้สองหรือสามครั้ง การให้วัคซีนควรจะเริ่มเมื่อเด็กอายุหกสัปดาห์
ความปลอดภัยของวัคซีนนี้อยู่ในระดับที่ดี ซึ่งรวมถึงผู้ที่ติดเชื้อเอชไอวี/เอดส์ วัคซีนรุ่นแรกนั้นมีความสัมพันธ์กับโรคลำไส้กลืนกัน แต่วัคซีนรุ่นปัจจุบันนั้นไม่มีความสัมพันธ์อย่างชัดเจนกับโรคนี้ และเนื่องจากความเสี่ยงที่อาจเป็นไปได้ดังกล่าวจึงไม่แนะนำให้ใช้วัคซีนนี้ในทารกที่เป็นโรคลำไส้กลืนกัน วัคซีนนี้ผลิตขึ้นจากเชื้อไวรัสโรตาที่อ่อนฤทธิ์
ครั้งแรกที่มีการใช้วัคซีนนี้ในประเทศสหรัฐอเมริกาคือในปี 2549 วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับจนถึงปี 2557 ราคาสำหรับการขายส่งคือ 6.96 ถึง 20.66 เหรียญสหรัฐฯ ต่อหนึ่งขนาน ราคาในประเทศสหรัฐอมริกานั้นสูงกว่า 200 เหรียญสหรัฐฯ นับจนถึงปี 2556 ประเภทของวัคซีนที่ใช้ในทั่วโลกมีอยู่ด้วยกันสองประเภทคือ Rotarix และ RotaTeq และในบางประเทศอาจมีวัคซีนประเภทอื่นๆ อีกจำนวนหนึ่ง
การใช้ทางการแพทย์ > ความมีประสิทธิผล

ผลการพิจารณาเมื่อปี 2552 ได้ประเมินว่าการให้วัคซีนต่อต้านไวรัสโรตาจะสามารถป้องกันการเสียชีวิตจากสาเหตุภาวะอุจจาระร่วงที่มีเชื้อไวรัสโรตาเป็นสาเหตุได้ประมาณ 45% หรือการเสียชีวิตประมาณ 228,000 รายต่อปีในทั่วโลก ราคาโดยประมาณต่อผู้ป่วยหนึ่งรายที่รอดชีวิตเมื่อคำนวณจากราคาของวัคซีนที่ 5 เหรียญสหรัฐฯ ต่อหนึ่งขนานคือ 3,015 เหรียญสหรัฐฯ, 9,951 เหรียญสหรัฐฯ และ 11,296 เหรียญสหรัฐฯในประเทศที่มีรายได้ต่ำ, ต่ำ-ปานกลาง- และสูง-ปานกลาง ตามลำดับ
ผลการศึกษาวิจัยด้านความปลอดภัยและประสิทธิผลในแอฟริกาและเอเชียพบว่า วัคซีนนี้สามารถลดความรุนแรงของโรคในกลุ่มเด็กเล็กในประเทศที่กำลังพัฒนาที่มีการเสียชีวิตที่เกี่ยวข้องกับไวรัสโรตานี้ได้เป็นอย่างมาก ในปี 2555 ผลการพิจารณาจากองค์การความร่วมมือคอเครนได้สรุปว่าวัคซีนนี้เป็นวัคซีนที่มีประสิทธิภาพ
วัคซีนป้องกันไวรัสโรตาผ่านการรับรองในกว่า 100 ประเทศ แต่จนถึงปี 2554 มีเพียง 31 ประเทศเท่านั้นที่ได้บรรจุวัคซีนนี้ไว้ในวัคซีนมาตรฐาน อุบัติการณ์และความรุนแรงของการติดเชื้อไวรัสโรตาในประเทศที่มีการนำวัคซีนป้องกันไวรัสโรตาไปใช้ตามคำแนะนำได้ลดลงเป็นอย่างมาก ในประเทศแม็กซิโก เมื่อปี 2549 เป็นประเทศหนึ่งในประเทศกลุ่มแรกในโลกที่ใช้วัคซีนป้องกันไวรัสโรตา อัตราการเสียชีวิตในกลุ่มเด็กที่มีอายุไม่เกินสองขวบเนื่องจากอุจจาระร่วงที่มีไวรัสโรตาเป็นสาเหตุได้ลดลงกว่า 65% ระหว่างปี 2552 เมื่อปี 2549 ประเทศนิการากัวเป็นประเทศที่กำลังพัฒนาประเทศแรกที่มีการใช้วัคซีนป้องกันไวรัสโรตา ผู้ตรวจสอบได้บันทึกผลกระทบที่เป็นข้อมูลสำคัญว่า วัคซีนป้องกันไวรัสโรตาสามารถป้องกันกรณีการติดเชื้อไวรัสโรตาขั้นรุนแรงได้ 60% และลดทอนการเข้ารับการรักษาในแผนกฉุกเฉินได้ครึ่งหนึ่ง ในประเทศสหรัฐอเมริกา การให้วัคซีนสามารถลดการเข้าพักรักษาตัวในโรงพยาบาลเนื่องจากการติดเชื้อไวรัสโรตาได้มากถึง 86% นับตั้งแต่ปี 2549 อีกทั้งวัคซีนนี้ยังอาจป้องกันความเจ็บป่วยของเด็กที่ไม่ได้รับวัคซีนได้ โดยการจำกัดการได้รับสัมผัสจากการติดเชื้อไวรัสในกระแสเลือด นับตั้งแต่เดือนกันยายน 2556 สหราชอาณาจักรจะเสนอการให้วัคซีนป้องกันไวรัสโรตาแก่เด็กทุกคนที่มีอายุระหว่างสองถึงสามเดือน และคาดว่าจะลดกรณีการติดเชื้อขั้นรุนแรงได้ครึ้งหนึ่งและลดจำนวนของเด็กที่ต้องเข้าพักรักษาตัวในโรงพยาบาลเนื่องจากการติดเชื้อได้ถึง 70 เปอร์เซนต์
การใช้ทางการแพทย์ > กำหนดการให้วัคซีน

องค์การอนามัยโลกแนะนำว่าควรให้วัคซีนทันทีที่เด็กอายุครบ 6 สัปดาห์ ทั้งนี้ควรให้วัคซีนสองหรือสามครั้งโดยเว้นระยเป็นเวลามากกว่าหนึ่งเดือน และไม่จำเป็นต้องให้อีกต่อไปหลังจากอายุครบสองขวบ
ประเภท > Rotarix

Rotarix เป็นวัคซีนที่ประกอบด้วยไวรัสโรตา G1P[8] ชนิดจำเพาะหนึ่งสายพันธ์ซึ่งเป็นสายพันธ์เดี่ยวแบบมีชีวิตชนิดอ่อนกำลังที่ได้จากมนุษย์ เป้าหมายของวัคซีน ROTARIX คือการป้องกันภาวะอุจจาระร่วงซึ่งเกิดจากไวรัสทั้งชนิด G1 และไม่ใช่ G1 (G3, G4 และ G9) จำนวนการให้วัคซีนแก่เด็กทารกและเด็กเล็กคือชุดวัคซีนรวม 2 ขนาน วัคซีนนี้ผ่านการรับรองจากองค์กรอาหารและยาแห่งสหรัฐอเมริกาเมื่อเดือนเมษายน 2551
ประเภท > RotaTeq

RotaTeq เป็นวัคซีนห้าวาเลนซี่ชนิดเชื้อเป็นแบบหยดใส่ปาก ซึ่งประกอบด้วยไวรัสโรตาห้าสายพันธ์ที่ผลิตโดยใช้หลักการการแลกเปลี่ยนชิ้นส่วนยีน วัคซีนที่มีไวรัสโรตาเป็นสายพันธ์ต้นกำเนิดที่ใช้การรวมตัวของยีนส์นี้ได้มาจากการแยกเชื้อก่อโรคในคนและเชื้อที่เกิดโรคในวัว ไวรัสโรตาที่ได้จากการรวมตัวของยีนส์สี่ตัวประกอบด้วยไวรัสชนิดที่มีโปรตีนที่เปลือกหุ้มชั้นนอกสุด, VP7, โปรตีน (ซีโรไทป์ G1, G2, G3 หรือ G4) ของไวรัสโรตาที่มีสายพันธ์ต้นกำเนิดจากมนุษย์และโปรตีน VP4 (ไทป์ P7) ที่อยู่ในเยื่อหุ้มเซลล์ของไวรัสโรตาที่มีสายพันธ์ต้นกำเนิดจากวัว ไวรัสที่ได้จากการรวมตัวของยีนส์ตัวที่ห้าคือ VP4 ที่อยู่ในเยื่อหุ้มเซลล์, (ไทป์ P1A), โปรตีนของไวรัสโรตาที่มีสายพันธ์ต้นกำเนิดจากมนุษย์และโปรตีน VP7 (ซีโรไทป์ G6) ที่เปลือกหุ้มชั้นนอกสุดของไวรัสโรตาที่มีสายพันธ์ต้นกำเนิดจากวัว ในเดือนกุมภาพันธ์ 2549 องค์กรอาหารและยาแห่งสหรัฐอเมริกาได้อนุมัติการใช้วัคซีน RotaTeq ในประเทศสหรัฐอเมริกา ในเดือนสิงหาคม 2549 องค์กรอาหารและยาของประเทศแคนาดาได้อนุมัติการใช้วัคซีน RotaTeq ในประเทศแคนาดา Merck ร่วมงานกันพันธมิตรหลายฝ่ายรวมทั้งหน่วยงานของรัฐและองค์กรที่ไม่ใช่องค์กรรัฐบาลเพื่อพัฒนาและใช้กลไกต่างๆ เพื่อให้กลุ่มประเทศกำลังพัฒนาสามารถเข้าถึงวัคซีนนี้
ประวัติ

ในปี 2541 วัคซีนไวรัสโรตา (RotaShield โดยบริษัทไวเอต) ได้รับใบอนุญาตการใช้ในประเทศสหรัฐอเมริกา ผลจากการศึกษาวิจัยในสหรัฐอเมริกา, ฟินแลนด์ และเวเนซุเอลา พบว่าวัคซีนนี้มีประสิทธิภาพในการป้องกันภาวะอุจจาระร่วงที่มีไวรัสโรตา A เป็นสาเหตุได้ถึง 80 ถึง 100% และนักวิจัยก็ไม่พบเหตุการณ์ไม่พึงประสงค์ที่มีนัยสำคัญทางสถิติแต่อย่างใด อย่างไรก็ตาม ผู้ผลิตวัคซีนได้หยุดวางจำหน่ายวัคซีนนี้ในปี 2542 หลังจากที่พบว่าวัคซีนนี้อาจเพิ่มความเสี่ยงของโรคลำไส้กลืนกัน หรือการอุดตันของลำไส้ ในเด็กทารกที่ได้รับวัคซีนหนึ่งคนทุกๆ 12,000 คน หลังจากความล่าช้าถึงแปดปี จนกระทั่งบริษัทคู่แข่งขันสามารถนำวัคซีนใหม่ออกจำหน่ายซึ่งแสดงผลที่มีความปลอดภัยและมีประสิทธิภาพมากกว่าในเด็ก: Rotarix โดยบริษัทแกล็กโซสมิทไคล์น และ RotaTeq โดยบริษัทเมอร์ค การให้วัควีนทั้งสองชนิดนี้คือการหยดใส่ปากและมีส่วนประกอบของเชื้อไวรัสมีชีวิตที่อ่อนฤทธิ์
อย่างไรก็ตาม เนื่องจากประสบการณ์ที่ผ่านมา ทำให้เกิดการโต้เถียงเกี่ยวกับความเสี่ยงและประโยชน์ที่เกี่ยวข้องของวัคซีนไวรัสโรต้า ทั้งนี้เนื่องจากไวรัสโรต้าเป็นสาเหตุของการเสียชีวิตจากภาวะท้องร่วงในเด็กที่อายุต่ำกว่า 5 ปีทั่วโลกที่คิดเป็นอัตรา 29% และดังนั้นจึงสามารถหลีกเลี่ยงการเสียชีวิตได้ถึง 4.2 ล้านคนในภูมิภาคต่างๆ ของโลกในช่วงเวลา 8 ปีนั้น ในขณะเดียวกัน ประเทศอื่นๆ เช่น บราซิล และ แม็กซิโก ได้ทำการศึกษาวิจัยอิสระเกี่ยวกับระบาดวิทยาของตนเอง ซึ่งแสดงให้เห็นว่าการเสียชีวิต 4 รายนั้นมีสาเหตุจากวัคซีน ขณะเดียวกันในแต่ละวัคซีนนี้สามารถป้องกันจำนวนผู้เข้าพักรักษาตัวในโรงพยาบาลได้ประมาณ 80,000 รายและการเสียชีวิตอีก 1300 รายจากภาวะท้องร่วงในประเทศของตน ตัวอย่างนี้ชี้ให้เห็นถึงความสำคัญของความระมัดระวังของวิทยาการระบาดของประเทศโดยเฉพาะ ซึ่งให้ความสามารถของการพิจารณาสมดุลระหว่างประโยชน์และโทษบนพื้นฐานของเหตุผล
สังคมและวัฒนธรรม

โปรแกรมวัคซีนไวรัสโรต้าและโครงการเร่งรัดการแนะนำวัคซีนได้ถูกก่อตั้งขึ้นเพื่อศึกษาวิจัยไวรัสโรต้าในกลุ่มประชากรของประเทศที่กำลังพัฒนา เพื่อช่วยเหลือประเทศที่กำลังพัฒนาเหล่านี้ในการแนะนำให้บรรจุวัคซีนไวรัสโรต้าลงในโปรแกรมสร้างภูมิคุ้มกันทั่วไป การประสานงานเหล่านี้เป็นการดำเนินงานที่แยกต่างหาก โดยองค์กรระหว่างประเทศที่ไม่ใช่องค์กรของรัฐบาล PATH, WHO, ศูนย์ควบคุมโรคและป้องกันโรคแห่งสหรัฐอเมริกา และ พันธมิตรทั่วโลกสำหรับวัคซีนและภูมิคุ้มกันโรค
สังคมและวัฒนธรรม > ต้นทุน

ต้นทุนของการให้วัคซีนไวรัสโรต้าระหว่างปี 2549 และ 2554 ได้ลดลงถึง 67 เปอร์เซนต์เป็น 2.50 เหรียญสหรัฐฯ ต่อขนาดยา ในฐานะส่วนหนึ่งของข้อเสนอที่นำเสนอโดยบริษัทผลิตยา GAVI Alliance อย่างไรก็ตามวัคซีนยังคงแพงกว่าวัคซีนส่วนใหญ่อื่นๆ ที่เป็นวัคซีนสำหรับเด็ก ที่อยู่ในโครงการการสร้างภูมิค้มกันส่วนขยายของ WHO บริษัท Bharat Biotech ที่มีที่ตั้งอยู่ในประเทศอินเดีย จำหน่ายวัคซีนไวรัสโรต้าในราคา 1 เหรียญสหรัฐฯ ให้กับรัฐบาลในประเทศที่มีรายได้ต่ำ
ต้นทุนของวัคซีนในประเทศที่พัฒนาแล้ว ซึ่งไม่ใช่วัคซีนบังคับ อาจมีราคาสูงกว่านี้มาก ตัวอย่างเช่น ฝรั่งเศส ราคาจำหน่ายของวัคซีนสำหรับสาธารณะคือ 60.38 ยูโร (มกราคม 2559) ซึ่งผู้ใช้ต้องเป็นผู้จ่ายเงินในราคาเต็ม
ปัจจุบันวัคซีนใหม่อยู่ในระหว่างการพัฒนาโดยมีวัตถุประสงค์เพื่อการนำเสนอในราคาที่ต่ำกว่าวัคซีนที่ได้รับการรับรอง ปัจจุบัน (ปี 2558) วัคซีนจากบริษัท Sanofi โดยความร่วมมือกับ Shantha Biotechnics อยู่ในการศึกษาวิจัยทางคลินิกระยะที่ 3
สังคมและวัฒนธรรม > การระงับใช้วัคซีนชั่วคราว

ในวันที่ 22 มีนาคม 2553 การตรวจพบดีเอ็นเอจากเชื้อไวรัส porcine circovirus ประเภทที่ 1 และ 2 ใน RotaTeq และ Rotarix ทำให้องค์การอาหารและยาได้สั่งระงับการใช้วัคซีนไวรัสโรต้าในระหว่างการสอบสวน การค้นพบดีเอ็นเอจากเชื้อไวรัส porcine circovirus-1 (PCV1) ในวัคซีนดังกล่าวจากการร่วมประสานงานของคณะกรรมการที่ปรึกษาสำหรับวัคซีนและผลิตภัณฑ์ทางชีวภาพที่เกี่ยวข้อง (Vaccines and Related Biological Products Advisory Committee หรือ VRBPAC) 12 ท่าน ในวันที่ 6 พฤษภาคม 2553 องค์การอาหารและยาได้ประกาศคำตัดสินของตนสำหรับการยกเลิกการระงับใช้ โดยระบุว่าเชื้อไวรัส porcine circovirus ประเภทที่ 1 และ 2 ไม่เป็นอันตรายต่อมนุษย์และสรุปว่าอันตรายด้านสุขภาพที่เกี่ยวข้องไม่ได้หักล้างประโยชน์ของวัคซีนนี้ ในเดือนพฤษภาคม 2553 การระงับการใช้วัคซีน Rotarix จึงได้ถูกยกเลิก
งานวิจัย

นอกเหนือจากการพัฒนาวัคซีนไวรัสโรต้าแล้ว ก็ยังมีวัคซีนตัวอื่นที่อยู่ในระหว่างการพัฒนาด้วยเช่นกัน วัคซีนเหล่านี้ได้แก่: วัคซีนมนุษย์แรกเกิดสายพันธ์ P[6]G3, RV3, ที่พัฒนาโดย Ruth Bishop และพันธมิตรในออสเตรเลีย, วัคซีน human bovine reassortant ที่พัฒนาโดย Albert Kapikian และในปัจจุบันที่อยู่ในระหว่างการพัฒนาและศึกษาทดลองในหลายๆ ประเทศ และวัคซีนสายพันธ์ทารกแรกเกิด (G9P11) ที่อยู่ในระหว่างการพัฒนาโดย Bharat Biotech ในประเทศอืนเดีย ไวรัสสายพันธ์ G9P(11) นี้มี VP4 ของไวรัสโรต้าต้นแบบจากวัว และส่วนที่เหลือทั้งหมดของไวรัสโรต้าต้นแบบจากมนุษย์ วิธีการอื่นในการพัฒนาวัคซีนไวรัสโรต้ากำลังอยู่ในระหว่างการดำเนินการ แอนติเจนของไวรัสโรต้าสำหรับการให้ทางสายได้รับความสนใจอยู่บ้าง เนื่องจากการเตรียมอนุภาคที่คล้ายไวรัสใน baculovirus, แอนติเจนที่แสดงออก (expressed antigen), วัคซีนดีเอ็นเอ และเชื้อไวรัสที่ตายแล้ว วิธีการที่ใช้หลักการเหล่านี้กำลังดำเนินการโดยใช้สัตว์ทดลอง
แหล่งข้อมูลอื่น

National Clearinghouse Guideline เก็บถาวร 2006-10-02 ที่ เวย์แบ็กแมชชีน: Prevention of rotavirus gastroenteritis among infants and children. Recommendations of the Advisory Committee on Immunization Practices (ACIP).
Vaccine Information Statement from the US Centers for Disease Control and Prevention (as of December 1, 2007, available in English, Spanish, Somali, and Thai)
Vaccine Resource Library: Rotavirus
ROTA Council
H. Fred Clark และ Paul Offit ผู้คิดค้นวัคซีน RotaTeq
วัดพระบาทใต้

| วัดพระบาทใต้ ວັດພະບາດໃຕ້ |
| --- | --- |


ชื่อสามัญ: วัดพระบาทใต้, วัดเวียด
ที่ตั้ง: หลวงพระบาง  ประเทศลาว
ประเภท: วัด
 สถานีย่อยพระพุทธศาสนา
วัดพระบาทใต้หรือวัดเวียด (ภาษาลาว: ວັດພະບາດໃຕ້ ) ตัววัดตั้งอยู่ในเขตตัวเมืองชั้นในของหลวงพระบาง สร้างในสมัยพระเจ้าสามแสนไท ต่อมา ได้มีการบูรณะวัดเมื่อ พ.ศ. 2503 เจ้าอาวาสในขณะนั้นเป็นชาวเวียดนามที่เกิดและอาศัยอยู่ในหลวงพระบาง ได้รวบรวมชาวบ้านที่เป็นชาวเวียดนามร่วมกันบูรณะวัด ทำให้ศิลปะภายในวัดเป็นศิลปะแบบจีนและเวียดนาม ชาวลาวจึงเรียกวัดนี้อีกชื่อหนึ่งว่าวัดเวียดซึ่งหมายถึงเวียดนาม จุดเด่นของวัดจึงเป็นพระพุทธรูปและจิตรกรรมแบบจีน-เวียดนาม มีรอยพระพุทธบาทอยู่บริเวณริมแม่น้ำโขง เป็นจุดชมพระอาทิตย์ตกดินที่สวยงามแห่งหนึ่งของหลวงพระบาง
วัดพระประสพ

| วัดพระประสพ |
| --- | --- |

ที่ตั้ง: ตำบลทุ่ง อำเภอไชยา จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูอภิวัฒน์ชัยคุณ
 สถานีย่อยพระพุทธศาสนา
วัดพระประสพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่ง อำเภอไชยา จังหวัดสุราษฎร์ธานี
วัดพระประสพเป็นวัดโบราณ ไม่ทราบประวัติการสร้าง สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1210 ได้รับพระราชทานวิสุงคามสีมาเมื่อ พ.ศ. 1215 ต่อมามีผู้สร้างและบูรณะใหม่ คือ ราชเศรษฐี ได้อุทิศถวายให้สร้างวัด ขยายอาณาเขต และสร้างเสนาสนะต่าง ๆ กุฎิของวัดมีลักษณะเป็นแบบเรือนไทยภาคกลาง ในสมัยโบราณได้สร่้างเป็นหลังเล็ก ๆ ไว้บริเวณหลังโบสถ์ใกล้โรงฉัน มีอาคารกลางน้ำและกุฎิรับรอง ต่อมาเพื่อพระภิกษุมีจำนวนมากขึ้นได้สร้างเพิ่มทางทิศตะวันออกของกุฎิเจ้าอาวาสดูแล้วไม่สวยงาม ในสมัยปัจจุบัน พระครูอภิวัฒน์ชัยคุณเจ้าอาวาส ได้เคลื่อนย้ายไปทางทิศใต้เพื่อให้เป็นระเบียบ ส่วนหลังเก่ามีการรื้อถอนออกและสร้างใหม่ขึ้นมาแทนทางทิศเหนือของอุโบสถ
โบราณสถานและโบราณวัตถุที่สำคัญ ได้แก่ เจดีย์เก่าตั้งเรียงรายอยู่หน้าอุโบสถ มีรูปทรงคล้ายคลึงกัน เป็นที่บรรจุอัฐิของพระภิกษุที่น่านับถือ กุฏิเก่าฝีมือช่างชาวบ้าน มีลายฉลุประดับสวยงาม ใบเสมาเก่า สลักจากศิลาทรายแดง วัดยังมีพระพุทธรูปหลายองค์ พระประธานทำด้วยศิลาที่เชื่อกันว่านำมาจากเขาเพลา ยังมีพระพุทธหิรัญซึ่งทำจากโลหะเงินทั้งองค์ หน้าวัดมีราหูเป็นรูปแกะสลักไม้
รายชื่อภาพยนตร์ไทย พ.ศ. 2553

| ด ค กรายชื่อภาพยนตร์ไทยตามปีที่ออกฉาย |
| --- | --- |
 2466  2467  2468  2469  2470  2471  2472  2473  2474  2475  2476  2477  2478  2479  2480  2481  2482  2483  2484  2485  2486  2487  2488  2489  2490  2491  2492  2493  2494  2495  2496  2497  2498  2499  2500  2501  2502  2503  2504  2505  2506  2507  2508  2509  2510  2511  2512  2513  2514  2515  2516  2517  2518  2519  2520  2521  2522  2523  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564  2565  2566  2567
วอลเลย์บอลในกีฬามหาวิทยาลัยโลกฤดูร้อน 1963

การแข่งขันวอลเลย์บอลในกีฬามหาวิทยาลัยโลกฤดูร้อน 1963 จัดขึ้นที่เมืองปอร์ตูอาเลเกร, ประเทศบราซิล
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  สหภาพโซเวียต |  เชโกสโลวาเกีย |  บราซิล |
| วอลเลย์บอลหญิง |  บราซิล |  เปรู |  ชิลี |
วอลเลย์บอลในกีฬามหาวิทยาลัยโลกฤดูร้อน 1967

วอลเลย์บอลในกีฬามหาวิทยาลัยโลกฤดูร้อน 1967 จัดขึ้นที่กรุงโตเกียว, ประเทศญี่ปุ่น
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  ญี่ปุ่น |  เกาหลีใต้ |  ฝรั่งเศส |
| วอลเลย์บอลหญิง |  ญี่ปุ่น |  ฟิลิปปินส์ |  ฮ่องกง |
รายชื่อภาพยนตร์ไทย พ.ศ. 2558

บบรางวัลภาพยนตร์ไทยประจำปี พ.ศ. 2558/2015
| Category/Organization | รางวัลสมาคมผู้กำกับภาพยนตร์ไทย 28 กุมภาพันธ์ 2559 | รางวัลภาพยนตร์แห่งชาติ สุพรรณหงส์ ครั้งที่ 25 13 มีนาคม 2559 | รางวัลภาพยนตร์ไทย ชมรมวิจารณ์บันเทิง ครั้งที่ 24 20 มีนาคม 2559 | คมชัดลึก อวอร์ด ครั้งที่ 13 22 มีนาคม 2559 | รางวัลสตาร์พิคส์ ครั้งที่ 13 |
| --- | --- | --- | --- | --- | --- |
| ภาพยนตร์ยอดเยี่ยม | ฟรีแลนซ์.. ห้ามป่วย ห้ามพัก ห้ามรักหมอ | ฟรีแลนซ์.. ห้ามป่วย ห้ามพัก ห้ามรักหมอ | ฟรีแลนซ์.. ห้ามป่วย ห้ามพัก ห้ามรักหมอ | ฟรีแลนซ์.. ห้ามป่วย ห้ามพัก ห้ามรักหมอ | พี่ชาย MY HERO |
| ผู้กำกับยอดเยี่ยม | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | อนุชา บุญยวรรธนะ THE BLUE HOUR อนธการ | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ |
นำชายยอดเยี่ยม: ซันนี่ สุวรรณเมธานนท์ ฟรีแลนซ์.. ห้ามป่วย ห้ามพัก ห้ามรักหมอ
นำหญิงยอดเยี่ยม: ดาวิกา โฮร์เน่ ฟรีแลนซ์.. ห้ามป่วย ห้ามพัก ห้ามรักหมอ
| สมทบชายยอดเยี่ยม | ธนภพ ลีรัตนขจร เมย์ไหน ไฟแรงเฟร่อ | อิงครัต ดำรงค์ศักดิ์กุล พี่ชาย MY HERO | ถิร ชุติกุล พี่ชาย MY HERO | ถิร ชุติกุล พี่ชาย MY HERO | ดนัย จารุจินดา อาปัติ |
| สมทบหญิงยอดเยี่ยม | วิโอเลต วอเทียร์ ฟรีแลนซ์.. ห้ามป่วย ห้ามพัก ห้ามรักหมอ | วิโอเลต วอเทียร์ ฟรีแลนซ์.. ห้ามป่วย ห้ามพัก ห้ามรักหมอ | วิโอเลต วอเทียร์ ฟรีแลนซ์.. ห้ามป่วย ห้ามพัก ห้ามรักหมอ | วิโอเลต วอเทียร์ ฟรีแลนซ์.. ห้ามป่วย ห้ามพัก ห้ามรักหมอ | ดวงใจ หิรัญศรี THE BLUE HOUR อนธการ |
| บทภาพยนตร์ยอดเยี่ยม |  | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | นวพล ธำรงรัตนฤทธิ์ ฟรีแลนซ์.. ห้ามป่วย ห้ามพัก ห้ามรักหมอ | Josh Kim พี่ชาย MY HERO |
| บทภาพยนตร์ยอดเยี่ยม |  | คงเดช จาตุรันต์รัศมี Snap แค่... ได้คิดถึง |  |  | Josh Kim พี่ชาย MY HERO |
รายชื่อภาพยนตร์ไทย ที่ออกฉายครั้งแรกในปี พ.ศ. 2558/2015 เรียงตามวันฉาย  และเป็นปีสุดท้ายที่ปริ้นท์ฟิล์ม 35 มม. ฉายคู่กับไฟล์ดิจิตัล DCP ในบางเรื่อง
วัดมะกอก (กรุงเทพมหานคร)

| วัดมะกอก |
| --- | --- |


ที่ตั้ง: เลขที่ 21 ถนนฉิมพลี แขวงบางระมาด เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดมะกอก เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบ้านไทร ในแขวงบางระมาด เขตตลิ่งชัน กรุงเทพมหานคร
วัดมะกอกสร้างขึ้นเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2445 ถึงกระนั้นก็มีการสันนิษฐานว่าสร้างมาตั้งแต่สมัยกรุงศรีอยุธยา ในสมัยพระครูวิสุทธิศีลาจารย์ (วงศ์) เป็นเจ้าอาวาส ท่านได้ดำเนินการสร้างสะพานข้ามคู ถนน กุฏิ หอสวดมนต์ และศาลาการเปรียญ โดยซื้อศาลาการเปรียญจากวัดชนะสงครามราชวรมหาวิหารมาสร้างคร่อมศาลาการเปรียญหลังเก่า ยังได้บูรณปฏิสังขรณ์ซ่อมแซมวิหารและองค์พระป่าเลไลยก์เมื่อ พ.ศ. 2495 ถือว่าเป็นการบูรณะครั้งใหญ่ของวัด
อาคารเสนาสนะในวัดได้แก่ อุโบสถที่ตั้งขนานลำคลอง ขนาด 5 ห้อง รูปลักษณะแบบของใหม่ วิหารน้อยหันหน้าสู่คลองริมน้ำ ภายในประดิษฐานพระป่าเลไลยก์ ศาลาการเปรียญหันหน้าสู่คลอง ปูชนียวัตถุอื่น ๆ ของวัดได้แก่ เจ้าแม่กวนอิมอันเชิญมาจากประเทศจีน และรูปเหมือนหลวงปู่เยื้อน หลวงปู่วงค์